Diari Oficial de la Generalitat Valenciana


Sumari del DOGV 4984, del 13-04-2005 (2005/3171)

ACORD de 3 de febrer de 2005, de la Comissió Territorial d'Urbanisme, relatiu a la modificació puntual número 1 del Pla General de Pilar de la Horadada.
--------------------------------------------------------------------------------------------------------------------------------------------------------

### Dades del document

Número de DOGV
:   4984

Data del DOGV
:   13-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/3171


Data del document
:   03-02-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Pilar de la Horadada
    * pla d'urbanisme

ACORD de 3 de febrer de 2005, de la Comissió Territorial d'Urbanisme, relatiu a la modificació puntual número 1 del Pla General de Pilar de la Horadada. [2005/Q3171]
  
Vist l'expedient de referència i sobre la base dels següents antecedents i consideracions,
  
Antecedents
  
1. El projecte de modificació puntual del Pla General es va sotmetre a informació pública durant un mes mitjançant Acord del Ple de l'Ajuntament, del dia 5 de setembre de 2003, i es publica l'anunci en el Diari Oficial de la Generalitat Valenciana de 30 d'octubre de 2003 i en el diari Información de 7 d'octubre de 2003. Després del període d'exposició pública en què es va presentar una al·legació, que va ser informada i desestimada, es va aprovar provisionalment pel mateix òrgan en data 16 de gener de 2004 per majoria absoluta.
  
Comunicades les deficiències des del Servei Territorial, l'ajuntament remet documentació que esmena en data 10 de novembre de 2004, que havia sigut aprovada provisionalment per Acord Plenari de data 28 de setembre de 2004.
  
2. La documentació està integrada per memòria informativa i justificativa, fitxa de planejament i gestió i plànols d'informació i d'ordenació.
  
3. L'objecte de l'expedient és la modificació de la qualificació de part d'una determinada illa de cases situada en la unitat d'execució 15 del Pla General. La UE-15 és una unitat d'execució a sòl urbanitzable amb ordenació detallada, amb ús característic residencial a edificació aïllada (clau 32). Després de l'alçament topogràfic, resulta que les cessions previstes per a la unitat en els plànols del Pla General són superiors a les indicades en la fitxa de planejament i gestió de la unitat, per la qual cosa el sòl lucratiu és de 37.392,13 metres quadrats, inferior al previst de 41.865,00 metres quadrats i en conseqüència no es pot materialitzar l'aprofitament assignat.
  
En conseqüència, es proposa l'assignació d'una nova clau, la 31 del Pla General vigent, sobre part de la illa de cases M-2 de l'ordenació. Ambdues claus, la 31 i la 32, són d'edificació aïllada unifamiliar, diferint en la parcel·la mínima per a habitatge (400 i 800 m2, respectivament) i en l'índex d'edificabilitat neta (0,50 i 0,30 m2/m2, respectivament), es remet l'ordenació de la illa de cases M-2 a l'estudi de detall, i es manté l'índex d'edificabilitat bruta del sector. Es justifica el compliment de l'article 17 de l'annex del Reglament de Planejament de la Comunitat Valenciana.
  
4. Consten en l'expedient els següents pronunciaments de les administracions les competències i béns demanials de les quals poden resultar afectats:
  
Conselleria de Territori i Habitatge, Direcció General d'Habitatge i Projectes Urbans, de 6 d'abril de 2004, emés en sentit favorable.
  
Institut Valencià d'Habitatge, SA, de 14 d'abril de 2004, proposa que es prosseguisca la tramitació.
  
Consideracions tecnicojurídiques
  
1. El procediment seguit per l'ajuntament resulta d'acord amb el que preveu l'article 38 per remissió de l'article 55 de la Llei Reguladora de l'Activitat Urbanística (en endavant LRAU).
  
2. La documentació està completa, a l'efecte del compliment de l'article 27 de la LRAU.
  
3. Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, com es recull en l'article 40 de la LRAU.
  
4. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva de les modificacions de plans generals de municipis de menys de 50.000 habitants, de conformitat amb el que disposen els articles 55.1 i 39, per remissió de la disposició transitòria setena, de la Llei Reguladora de l'Activitat Urbanística, i en relació amb l'article 10.a del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que dóna la Llei 4/1999 i la resta de disposicions de general i pertinent aplicació, la Comissió Territorial d'Urbanisme acorda:
  
Primer
  
Aprovar definitivament la modificació puntual número 1 del Pla General del municipi de Pilar de la Horadada.
  
Segon
  
Publicar íntegrament el present acord aprovatori en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Alacant, 3 de febrer de 2005.- El director territorial de la Conselleria de Territori i Habitatge: Ramón Rizo Aldeguer.